เจิ้ง เจียอิ่ง

เควิน เจิ้ง หรือ เจิ้ง เจียอิ่ง  (p=Zhèng Jiāyǐng; ชื่อภาษาอังกฤษ: Kevin Cheng, Zheng jia ying, Cheng Ka Wing) โด่งดังมาจากบทผู้กองหวง ในละครเรื่องข้ามฟ้าเฉือนคม องค์ชายแปด ในเรื่องปู้ปู้จิงซิน เกิดเมื่อวันที่ 15 สิงหาคม พ.ศ. 2512 ที่แคลิฟอร์เนีย สหรัฐอเมริกา

**ประวัติ**
เควินเกิดที่ซานฟรานซิสโก แคลิฟอร์เนีย สหรัฐอเมริกา เขาย้ายมาอยู่ฮ่องกงตั้งแต่ยังเล็ก และใช้ชีวิตในวัยเด็กที่ฮ่องกง เควินเข้าเรียนที่ Pun U Association Wah Yan Primary School, Alhambra High School และ Hong Kong International School ซึ่งเป็นโรงเรียนมัธยมปลายที่พูดภาษาอังกฤษในฮ่องกง เมื่อเขาอายุ 12 ปี แม่ของเขาก็ส่งเขาไปซานฟรานซิสโก ไปอาศัยอยู่กับลุงของเขา 2 ปี อย่างไรก็ตาม เขาก็กลับมาฮ่องกงอักครั้งเมื่อแม่ของเขาเปลี่ยนใจเรื่องที่จะย้ายไปอยู่อเมริกา
เควินยังเรียนไม่จบชั้นมัธยมปลายที่ฮ่องกง เขาย้ายไปเรียนมัธยมปลายที่แคนาดา หลังจากนั้นเขาก็ไปเรียนต่อระดับปริญญา สาขา Civil Engineering ที่ CSULA สหรัฐอเมริกา อย่างไรก็ตาม เนื่องจากการเสียชีวิตของพ่อ ทำให้เขาตัดสินใจย้ายกลับมาอยู่ที่ฮ่องกงโดยที่ยังเรียนไม่จบปริญญาตรี เขาอาศัยอยู่กับแม่และเริ่มอาชีพร้องเพลง
1993–2005: ก้าวแรกสู่วงการบันเทิง
เมื่อตอนเควินอายุ 16 ปี และกำลังเรียนอยู่ชั้นมัธยมปลายที่ฮ่องกง เขาได้เข้าร่วมการประกวดร้องเพลงของ TVB แต่เขาก็ออกจากการแข่งขันกลางคันเนื่องจากเขายังไม่พร้อมที่จะเริ่มอาชีพร้องเพลงในขณะนั้น เมื่อเขาย้ายกลับมาอยู่ที่ฮ่องกงอีกครั้งเมื่อช่วงต้นอายุ 20 ปี หลังจากการเสียชีวิตของพ่อ เขาก็ตัดสินใจตามล่าความฝันในการร้องเพลงอีกครั้ง เควินเซนต์สัญญากับค่ายเพลง PolyGram ในปี 1993 และวางจำหน่ายอัลบั้มแรกในปีเดียวกัน เขาถูกจับตามองในฐานะศิลปินหน้าใหม่ที่มีศักยภาพและสามารถคว้ารางวัลศิลปินหน้าใหม่ยอดเยี่ยมได้ในปี 1994 อย่างไรก็ตาม ก็มีข่าวลือออกมาว่า เควินกำลังเดทกับ Linda Wong Hing Ping เพราะเหตุนี้จึงก่อให้เกิดความขัดแย้งขึ้นระหว่างเควินกับ Dai See-Chung ผู้จัดการของเขา ผู้จัดการของเขาจึงเปลี่ยนเป้าหมายและผลักดันเขาเข้าสู่วงการบันเทิงไต้หวัน เควินย้ายไปอยู่ไต้หวันและได้ออกอัลบั้มเพลงจีนและเล่นละครอีกหลายเรื่อง ซึ่งประสบความสำเร็จในระดับปานกลางเท่านั้น
เควินถูกค้นพบหลังจากที่เขาได้แสดงละครไต้หวันเรื่อง The Legendary Twins ซึ่งเขารับบทเป็น Jiang Yu-Lang ตัวร้ายในละคร หลังจากนั้น เขาก็ได้กลับไปฮ่องกงและเซนต์สัญญากับ TVB ในปีถัดมา จนกระทั่งปี 2004 เขาก็ได้รับบทนักแสดงนำในเรื่อง Hard Fate หลังจากที่ได้แสดงแต่บทเล็กๆ

**2006–ปัจจุบัน ก้าวหน้าสู่ความสำเร็จ**
เควินเริ่มมีชื่อเสียงขึ้นหลังจากได้เล่นบทนักแสดงนำในละครเรื่อง Under the Canopy of Love เมื่อปี 2006 ทางช่อง TVB ซึ่งเขาได้ประกบคู่กับ Niki Chow และ Bosco Wong เควินกลับมาจับไมค์ร้องเพลงอีกครั้งหลังจากที่ Liu Jia-Chang นักร้องและนักแต่งเพลงผู้โด่งดังแต่งเพลง "無可奈何" ให้แก่เขา ในปีเดียวกัน เขาก็ได้ออกอัลบั้มรวมเพลงจีนกวางตุ้ง และได้จัดมินิคอนเสิร์ตแรกขึ้น โดยมี Niki Chow, Raymond Lam และ Miriam Yeung มาเป็นแขกพิเศษในมินิคอนเสิร์ตแรกของเขา
ปี 2006 เควินได้รับรางวัลนักแสดงนำยอดเยี่ยม จากบทบาทในละครเรื่อง Under the Canopy of Love ซึ่งเป็นรางวัลแรกของเขา เขาตกใจและกล่าวอย่างสะเทือนใจว่า “ตลอด 13 ปีแห่งความยากลำบาก แม่ของผมคอยช่วยเหลือผมมาโดยตลอด คืนนี้ ในที่สุดผมก็ได้พิสูจน์ให้ท่านได้รู้ว่า ลูกชายของท่านได้ตัดสินใจถูกที่เลือกเดินเข้ามาอยู่ในวงการแห่งนี้ ผมอยากจะบอกศิลปินทุกคน ณ ที่นี้ว่า ถ้าคุณมุ่งมั่นตั้งใจ พยายามมากเท่าไหร่ ในที่สุดฝันของคุณก็จะกลายเป็นจริง” เควินได้รับการชื่นชมอย่างมากจาก Virginia Lok ผู้บริหารของ TVB และเขาก็เป็นนักแสดงคนโปรดของ Amy Wong โปรดิวเซอร์ของ TVB อีกด้วย
ปี 2007 เควินได้พลิกบทบาทมารับบท "Aaren" ตัวร้ายในละครอาชญากรรมเรื่อง The Ultimate Crime Fighter ซึ่งทำให้เขาได้รับการกล่าวถึงเป็นอย่างมาก ในปี 2008 เขาก็ได้รับบท "Sing Hei" อดีตนักโทษ ในละครเขย่าขวัญเรื่อง Last One Standing ซึ่งก็ได้รับการชื่นชมจากผู้ชมอย่างมากมาย และบทบาทนี้ถือเป็นบทที่ยอดเยี่ยมที่สุดของเขาจนกระทั่งถึงปัจจุบัน ซึ่งส่งผลให้เขาได้ติดอันดับ 5 นักแสดงนำที่ถูกเสนอชื่อเข้าชิงรางวัลนักแสดงนำยอดเยี่ยม 2008 TVB Anniversary แต่สุดท้าย เขาก็พลาดรางวัลนี้ให้กับ Ha Yu นักแสดงหนุ่มสุดฮอตมากฝีมือจากเรื่อง Moonlight Resonance ซึ่งชนะจากการจัดอันดับเรตติ้ง

**ผลงานเพลง**

**อัลบั้มเดี่ยว**
 Kevin 鄭嘉穎 (1993)- 全因身邊有 (1994)- Kevin 鄭嘉穎新曲加精選 (2006)- 說來話長 (mandarin album) (2013)

**เพลงประกอบละคร**
 Pondering Under the Snow (雪下思), opening theme song for A Fistful of Stances (2010)- Intention (有意) with Myolie Wu, ending theme song for Burning Flame III (2009)- Embracing the Air (抱著空氣), with Niki Chow, ending theme song for The Seventh Day (2008)- The Most Beautiful Seventh Day (最美麗的第七天), opening theme song for The Seventh Day (2008)- Strong Sword (強劍), with Bosco Wong, opening theme song for Devil's Disciples (2007)- Live an Enjoyable Life (活得寫意), opening theme song for Life Art (2007)- Love Ordinary (愛平凡), theme song for Trimming Success (2006)- Please Say (請講), with Niki Chow, ending theme song for Under the Canopy of Love (2006)- Three Corners With Two Sides (三角兩面), ending theme song for Yummy Yummy (2005)

**ผลงานด้านการแสดง**

**ภาพยนตร์**
 The Tigers - The Legend of Canton (1993)- Hong Kong Graffiti (1995)- Super Fans / ชุลมุนวุ่นรักซุปเปอร์สตาร์ (2007)- A The Woman Knight Of Mirror La / ซิวจิน วีรสตรีพลิกชาติ (2011)
ฯลฯ

**ละคร**
 ข้ามฟ้าเฉือนคม (ผู้กองหวง)- ปู้ปู้จิงซิน (องค์ชายแปด)- เดชเซียวฮื้อยี่ (กังเง็กนึ้ง)- ยอดกระบี่เงาปีศาจ (ได้มีโอกาสร้องเพลงประกอบเรื่องนี้เป็นภาษาไทยด้วย ร่วมกับ หวง จงเจ๋อ) (จิงเหล่ย)- ศึกบุปผาวังมังกร (เกาเสียนหยาง)- เพลิงนรกไฟชีวิต 3 (Rex)- ยิปมัน ปรามาจารย์เจ้ากังฟู (ยิปมัน)
ฯลฯ

**รางวัลที่ได้รับ**
 2006 : TVB 39th Anniversary Awards - Best Actor Award, for Under the Canopy of Love- 2006 : TVB Children Song Awards - Top 10 Children Songs & Children Songs Gold Award for 《Keroro 军曹》- 2006 : TVB Jade Solid Gold Best Songs Round 2 - Most Popular Mandarin Song for 《無可奈何》- 2006 : TVB8 Gold Songs 2006 4th Quarter Selections - Gold Song for 《無可奈何》- 2007 : Malaysia Astro Wah Lai Toi Awards - My Favourite Character Award, for Under the Canopy of Love- 2011 : Malaysia Astro Wah Lai Toi Awards - My Favourite Actor in a Leading Role (Law Lik-ah from Ghetto Justice)- 2011 : Malaysia Astro Wah Lai Toi Awards - My Favourite Top 15 Drama Characters (Law Lik-ah from Ghetto Justice)- 2011 : TVB 45th Anniversary Awards - Best Actor in a Leading Role (Law Lik-ah in Ghetto Justice)- 2011 : TVB 45th Anniversary Awards - My Favourite Male Character (Law Lik-ah in Ghetto Justice)- 2011 : TVB 45th Anniversary Awards - TVB.COM Popularity Award- 2011 : 16th Asian Television Awards (Singapore) - Best Actor in a Leading Role (Law Lik-ah in Ghetto Justice)- 2011 : TV Anhui Drama Awards (China) - Most Popular Actor (HK/Taiwan)- 2011 : TVShow Entertainment Television Awards - My Favourite Male Character (Law Lik-ah in Ghetto Justice)- 2012 : The 2nd LETV Entertainment Awards - Hongkong & Taiwan Best Actors / Male - 2012 : 7th Huading Awards - Most Popular Male Actor Award (China's TV Drama Actor Public Image Survey - First Place,)- 2012 : Asian Idol Awards 2012 - RTHK Best Actor (HK/Taiwan)- 2012 : StarHub TVB Awards - Most Favorite TVB Male Artist (Law Lik-ah in Ghetto Justice)- 2012 : StarHub TVB Awards - Most Favorite TVB Male TV Character (Law Lik-ah in Ghetto Justice)- 2013 : TVB 46th Anniversary Awards by TVBC - China's Most popular TVB Actor - 2014 : 20th IFPI Hong Kong Top Sales Music Awards : Top 10 Best Selling Mandarin Albums

**อ้างอิง**

**แหล่งข้อมูลอื่น**
  ประวัติของเจิ้งเจียอิ่ง-  ประวัติของเจิ้งเจียอิ่ง date=2014-08-25 -  เฟซบุ๊คแฟนเพจในไทยของเจิ้งเจียอิ่ง
หมวดหมู่:นักร้องฮ่องกง
หมวดหมู่:นักแสดงฮ่องกง